KCE บวก 4% โบรกฯแนะซื้อเป้า 32 บ. มองไตรมาส 3 ฟื้นตัวเด่น
KCE บวก 4% โบรกฯแนะซื้อเป้า 32 บ. มองไตรมาส 3 ฟื้นตัวเด่น ล่าสุดอยู่ที่ 29.75 บาท บวก 1.25 บาท หรือ 4.39% มูลค่าซื้อขาย 246.10 ล้านบาท
KCE บวก 4% โบรกฯแนะซื้อเป้า 32 บ. มองไตรมาส 3 ฟื้นตัวเด่น ล่าสุดอยู่ที่ 29.75 บาท บวก 1.25 บาท หรือ 4.39% มูลค่าซื้อขาย 246.10 ล้านบาท
19 ส.ค. 2563

ผู้สื่อข่าวรายรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 10.18 น. อยู่ที่ 29.75 บาท บวก 1.25 บาท หรือ 4.39% สูงสุดที่ 30 บาท ต่ำสุดที่ 28.75 บาท ด้วยมูลค่าซื้อขาย 246.10 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ คงแนะนำ “ซื้อ” หุ้น KCE ราคาเป้าหมาย 32 บาท (พีอี 21.6 เท่า) มองว่าข่าวไฟไหม้โรงงานอาจเป็นจิตวิทยาเชิงลบต่อ KCE อยู่บ้าง แต่ไม่มีผลต่อปัจจัยพื้นฐานมากนัก คาดว่าการผลิตยังเป็นไปตามปกติ แต่อาจมีค่าเสียหายของโรงงานแห่งนี้ หากไม่มีประกันภัยคุ้มครอง
ขณะที่กำไรสุทธิในไตรมาส 2/63 ที่ 71 ล้านบาท ลดลง 55% เมื่อเทียบจากปีก่อน และลดลง 83% เมื่อเทียบจากไตรมาสก่อน เกิดขึ้นเพราะการระบาด COVID การ Lockdown ทำให้ลูกค้าชะลอคำสั่งซื้อส่งผลให้ยอดขายและมาร์จิ้นของ KCE ลดลง เรามองไตรมาส 2/63 เป็นไตรมาสที่แย่ที่สุด
อย่างไรก็ตามคาดกำไรสุทธิจะฟื้นตัวตั้งแต่ไตรมาส 3/63 เป็นต้นไป เพราะตัวเลขยอดจดทะเบียนรถยนต์ใหม่ของยุโรปฟื้นตัวตั้งแต่เดือนมิ.ย. รวมทั้งมาตรการกระตุ้นอุตฯรถยนต์ในยุโรป ทำให้โรงงานรถยนต์กลับมาเพิ่มการผลิตอีกครั้ง อนึ่ง KCE ประกาศจ่ายเงินปันผลงวดครึ่งปีแรกปี 2563 ที่ 0.40 บาท/หุ้น XD 24 ส.ค.